Horjany w swjedźenskim ćahu
Grodk. Wot dźensnišeho do njedźele wotměje so w Grodku domizniski swjedźeń. Na jewišću Bullwinkel, na Dołhej hasy, zahraje jutře, 11. awgusta, wot 11.30 do 12.45 hodź. dujerska kapała Horjany. Jedyn z wjerškow zarjadowanja je tradicionalny swjedźenski ćah, tohorunja jutře w 9.30 hodź. po nutřkownym měsće. Tež tam budu Horjany pódla.
Madstep zaso „zapyri“
Gelenau. Jutře, 11. awgusta, wotměja so w Gelenauwje pola Kamjenca wot 20 hodź. znowa Gelenauske hudźbne dny. Na wjacorych městnach, floorach, zaklinča tež šlagry. Mjez sobuskutkowacymi je młody Serb, Daniel Matka, pochadźacy z Lejna a bydlacy w Drježdźanach. Jako Madstep je wón daloko znaty a w lěću často na festiwalach prezentny.
Inka Pabst w sotrownjach
Mały Wjelkow. W Małowjelkowskich sotrownjach kulturne lěćo jutře w 17.30 hodź. po zwučenym wašnju z „yogu zboža“ dale wjedu. W 20 hodź slěduje koncert ze spěwarku Inku Pabst a akordeonistom Uwe Stegerom. Zaklinča Berlinske štučki 20- do 50tych lět. Njedźelu je w 14 hodź. „rejwanski čaj“ z Thomasom Jordanom na zahrodźe.
Literarno-hudźbne popołdnjo
szl_Latn szl_Latn zul_Latn szl_Latn pag_Latn szl_Latn vec_Latn